Að velja flugu , leggja hana fram og koma henni langt út eru allt gild atriði sem við viljum hafa í huga þegar við veiðum . Eitt atriði til viðbótar sem vill þó oft gleymast er ; koma flugunni á réttan stað . Það geta verið margar ástæður fyrir því að við viljum koma flugunni okkar á einhvern ákveðinn stað . Kannski leynist fiskurinn við stein , kannski liggur hann þétt við gróðurfláka eða undir bakkanum þannig að við verðum að gæta vel að framsetningunni svo við eigum ekki á hættu að tapa flugunni , styggja fiskinn og þá missa af honum . Þá getur ruslakarfan komið að góðum notum . Prófaðu að fara út á grasflötina með ruslafötuna eða nýttu ferðina þegar þú ferð út með ruslið og gríptu stöngina með þér . Að stilla fötunni upp , merkja sér 4 , 6 , 8 & 10 metra fjarlægð frá henni , taka nokkur lauflétt köst þangað til að þú nærð því að láta fluguna detta niður í fötuna geta sparað þér mikið angur í veiðinni og gert hana enn meira spennandi en ella . Mundu bara að ofgera ekki æfingunum , oftar og stutt í einu er betra en lengi og sjaldan .